**FIȘA MĂSURII M 3.3.**

**Denumirea măsurii: „*Integrarea minorităților locale”***

**CODUL Măsurii: M 3.3.**

**Măsura / DI: M 3.3. / 6B**

**Tipul măsurii:** **× INVESTIȚII**

**□** SERVICII

**□** SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

**1.1. Scurtă justificare și corelare cu analiza SWOT**

Conform datelor R*ecensămân****tului Populației din anul 2011*, la nivelul teritoriului trăiesc un număr de 492 persoane de etnie romă**, ce **reprezintă 0,83%** din totalul populației.

Minoritățile din teritoriu se confruntã cu o serie de probleme cum ar fi: șomajul și lipsa oportunităților de angajare, nivelul scãzut de educație; pasivitatea și lipsa implicãrii în rezolvarea propriilor probleme.

Tocmai de aceea, prezenta măsură își propune să contribuie la realizarea incluziunii socio–economice a minorităţilor, în special a minorității rome, prin atragerea acestora spre un nivel similar cu cel al restului populaţiei şi asigurarea de şanse egale prin prevenirea şi combaterea discriminării. Totodată, măsura urmăreşte implicarea autorităţilor, minorităților şi a societăţii civile în activităţi care vizează creşterea incluziunii socio-economice.

Măsura abordează integrarea minorităților din perspectivă culturală, cu accent pe pe asigurarea simultană a posibilității menținerii și dezvoltării unei identități culturale specifice și a participării pe baza respectului reciproc la viața comunității locale.

De asemenea, operațiunile sprijinite în cadrul prezentei măsuri vizează integrarea văzută ca opusul excluderii sociale, cu accent pe oferirea asistenței sociale pentru persoanele defavorizate și luarea unor măsuri care să compenseze dezavantajele de ordin socio-economic.

**1.2. Obiectiv(e) de dezvoltare rurală*: c).* *obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.***

**1.3. Obiectiv(e) specific(e) al(e) măsurii M 3.3.: *reducerea sărăciei și îmbunătățirea calității vieții pentru minoritățile din teritoriu; păstrarea și afirmarea identității culturale.***

**1.4.** **Măsura contribuie la prioritatea/prioritățile prevăzute la art. 5, Reg. (UE) nr. 1305/2013:** ***P6 „Promovarea incluziunii sociale, a reducerii sărăciei și a dezvoltării economice în zonele rurale.”***

**1.5. Măsura corespunde obiectivelor art. 20 din Reg. (UE) nr. 1305/2013.**

**1.6. Măsura contribuie la Domeniul de intervenție** ***6B) Încurajarea dezvoltării locale în zonele rurale.***

**1.7. Măsura contribuie la obiectivele transversale ale Reg. (UE) nr. 1305/2013: *mediu, clima si inovare***, în conformitate cu art. 5, Reg. (UE) nr. 1305/2013***.***

**1.8. Complementaritatea cu alte măsuri din SDL: -**

**1.9. Sinergia cu alte măsuri din SDL:** **M3.1., M3.2., M3.4. (DI: 6A, 6B).**

**2. Valoarea adăugată a măsurii**

Valoarea adăugată a acestei măsuri este generată, în primul rând de **impactul generat (a)** la nivelul teritoriului și în al doilea rând de **caracterul inovator și integrat (b)** al intervenției.

**(a)** Promovarea activă a politicilor de incluziune a minorităților, în special a celei rome, va contribui direct la reducerea sărăciei din teritoriu, reducerea abandonului școlar. Astfel, măsura contribuie la creșterea nivelului de educație a minorităților, conducând la asigurarea egalității de șanse și eliminarea riscului de desegreagre.

Proiectele ce se vor depune în cadrul acestei măsuri vor diminua sau elimina parțial problemele majore cu care se confruntă comunitatea romă în ceea ce privește accesul la educație, prin intensificarea eforturilor de a include toţi copiii romi în sistemul de învăţământ primar şi de a-i susţine pentru a finaliza ciclul şcolii primare; reducerea abondonului școlar prin creșterea veniturilor familiilor și integrarea pe piața muncii; accesul la sănătate prin intensificarea eforturilor de a reduce diferenţele, în ceea ce priveşte starea de sănătate, între romi şi restul populaţiei din teritoriu.

Incluziune socială se va realiza prin păstrarea identității și culturii rome: programe pentru susţinerea produselor tradiţionale de la romi - târguri, lanţuri de vânzare; păstrarea, dezvoltarea şi afirmarea identităţii culturale (limbă, obiceiuri, patrimoniu) a minorităţii rome. Un aspect deosebit de important al culturii romilor este muzica, reprezentând o tradiție și un mod de viață. Promovarea tradiției culturale prin organizarea de spectacole în teritoriu cu participarea ansamblurilor muzicale locale, promovarea meseriilor tradiționale și folclorului rom. Prin festivalurile organizate toată populația din teritoriu va avea acces la activități culturale diversificate.

Prin aceste acțiuni, majoritatea populaţiei dobândeşte instrumente și competențe pentru înțelegerea culturii rome, iar comunitatea romă dobândeşte instrumente şi competenţe pentru înțelegerea culturii dominante. Artiștii romi prin muzică, dans, meșteșuguri vor reprezenta și promova teritoriului GAL la nivel local și regional.

**(b)** Pentru a evidenția **valoarea adăugată** a măsurii menționăm faptul că, modul de stabilire a condițiilor de eligibilitate și selecție a avut la bază ***specificul local*** al teritoriului. După identificarea aspectelor ce conturează specificitatea locală în cadrul analizei diagnostic a teritoriului, au fost propuse condiții de eligibilitate și selecție relevante și adecvate spațiului, în concordanță cu obiectivele stabilite.

Criteriile de selecție propuse vizează asigurarea tratamentului egal al solicitanților, o bună utilizare a resurselor financiare și direcționarea măsurilor în conformitate cu prioritățile SDL în materie de dezvoltare locală.

**Relevanța măsurii** în cadrul SDL

Operațiunile propuse în cadrul măsurii răspund în mod integrat tututor necesităților identificate la nivelul teritoriului***.*** Astfel, măsura integrează soluții eficiente la toate problemele semnalate la nivelul parteneriatului în ceea ce privește integrarea minorităților.

Prin complementaritatea intervențiilor propuse în cadrul prezentei măsuri cu operațiunile aferente altor măsuri din SDL se obține caracterul integrat al acesteia în definirea răspunsurilor concertate la problemele identificate.

**3. Trimiteri la alte acte legislative**

* **R(UE) nr. 1303/2013**;
* **R (UE) nr. 808/2014** de stabilire a normelor de aplicare a R (UE) Nr. 1305/2013;
* **Directiva Consiliului 2000/43/CE, 29.06.2000**, cu privire la implementarea principiului tratamentului egal între persoane indiferent de originea rasială sau etnică;
* **Directiva Consiliului 2000/78/CE din 27.11.2000** de creare a unui cadru general în favoarea tratamentului egal privind ocuparea forței de muncă și condițiile de muncă;
* **Legea nr. 33/29.04.1995**, pentru ratificarea Convenției-cadru pentru protecția minorităților naționale, încheiată la Strasbourg la 1.02.1995;
* Convenția internațională privind eliminarea tuturor formelor de discriminare rasială - 1950;
* Convenția-Cadru pentru Protecția Minorităților Naționale;
* Declarația Universală a Drepturilor Omului - 1948;
* Carta ONU - 1945;
* **Lege nr. 198/2005** privind aprobarea Ordonanței de urgență a Guvernului nr. 17/2005 pentru stabilirea unor măsuri organizatorice la nivelul administrației publice centrale;
* **Hotărâre nr. 1206/2001** pentru aprobarea Normelor de aplicare a dispozițiilor privitoare la dreptul cetățenilor aparținând unei minorități naționale de a folosi limba materna în administrația publică locală, cuprinse în Legea administrației publice locale nr. 215/2001;
* **Ordonanța nr. 77/2003** pentru modificarea și completarea Ordonanței Guvernului nr. 137/2000 privind prevenirea și sancționarea tuturor formelor de discriminare;
* **Hotărârea nr. 1514/2002** pentru modificarea și completarea Hotărârii Guvernului nr. 1.194/2001 privind organizarea și funcționarea Consiliului Național pentru Combaterea Discriminării;
* **Legea nr. 48/2002** pentru aprobarea Ordonanței Guvernului nr. 137/2000 privind prevenirea și sancționarea tuturor formelor de discriminare;
* **Hotărârea nr. 1194/2001** privind organizarea și funcționarea Consiliului Național pentru Combaterea Discriminării.

**4. Beneficiari direcți/indirecți (grup țintă)**

**Beneficiari direcți:**

* Comunele și orasele din GAL și asociațiile acestora conform legislației naționale în vigoare;
* ONG-uri definite conform legislației în vigoare.

**Beneficiari indirecți:**

 Populația aparținând minorităților care beneficiază de servicii îmbunătățite.

**5. Tip de sprijin**

* **Rambursarea** costurilor eligibile suportate și plătite efectiv;
* **Plăți în avans**, cu condiția constituirii unei garanții bancare corespunzătoare procentului de 100% din valoarea avansului, în conformitate cu art. 45 (4) și art. 63 ale R (UE) nr. 1305/2013.

**6. Tipuri de acțiuni eligibile și neeligibile**

**Acțiuni eligibile:**

- Înființarea, amenajarea spațiilor publice de recreere pentru populația rurală aparținând minorităților (parcuri, spatii de joaca pentru copii, terenuri de sport etc.);

- Amenajarea de spații pentru organizarea de târguri, evenimente publice etc. în comunitățile cu populație semnificativa aparținând minorităților;

- Achiziționarea de microbuze care să asigure transportul public pentru comunitatea locală aparținând minorităților în scopul accesului către școli, centrele comunale sau deplasare către locul de muncă;

- Înființarea și modernizarea (inclusiv dotarea) grădinițelor, numai a celor din afara incintei școlilor din mediul rural, inclusiv demolarea, în cazul în care expertiza tehnică o recomandă, în comunitățile cu minorități;

- Înființarea și modernizarea (inclusiv dotarea) creșelor precum și a infrastructurii de tip after-school, numai a celor din afara incintei școlilor din mediul rural, în comunitățile cu minorități;

- Modernizarea, renovarea și/sau dotarea căminelor culturale în comunitatile cu populație majoritară din cadrul minorităților locale.

**Acțiuni neeligibile:**

- Contribuția în natură;

- Costuri privind închirierea de mașini, utilaje, instalații și echipamente;

- Costuri operaționale inclusiv costuri de întreținere și chirie.

**7. Condiții de eligibilitate**

- Solicitantul trebuie sa se incadreze in categoria beneficiarilor eligibili;

- Solicitantul trebuie sa nu fie in insolventa sau incapacitate de plata;

- Investitia trebuie sa se incadreze in cel putin unul din tipurile de sprijin prevazute prin masura;

- Solicitantul trebuie sa se angajeze sa asigure intretinerea / mentenanta investitiei pe o perioada de minim 5 ani de la ultima plata;

- Investitia trebuie sa demonstreze oportunitatea si necesitatea socio-economica prin intermediul Memoriului justificativ;

- Investiția să se realizeze în teritoriul GAL;

- Investitia trebuie sa fie in corelare cu orice strategie de dezvoltare nationala / regionala / judeteana / locala aprobata, corespunzatoare domeniului de investitii;

- Investitia trebuie sa respecte Planul Urbanistic General.

**8. Criterii de selecție**

**1. Principiul prioritizării tipului de investiții în funcție de necesitățile locale.**

**2. Principiul gradului de acoperire a populației deservite.**

**3. Principiul creșterii gradului de cooperare în teritoriu** prin proiecte realizate în parteneriat**.**

**4. Principiul stimulării dezvoltării durabile** prin măsuri de îmbunătățire a calității mediului înconjurător și de creștere a eficienței energetice*.*

**5. Principiul promovării identității culturale a minorităților** prin proiecte ce prevăd activități culturale.

**9. Sume (aplicabile) și rata sprijinului**

Sprijinul public nerambursabil acordat in cadrul acestei masuri va fi **100%** din totalul cheltuielilor eligibile pentru **proiectele negeneratoare de venit** aplicate de **autoritatile publice locale** și **ONG-uri**.

Sprijinul public nerambursabil acordat in cadrul acestei masuri va fi de max. **90%** din totalul cheltuielilor eligibile pentru proiectele **generatoare de venit**. Sprijinul pentru proiectele generatoare de venit se va acorda conform R(UE) nr. 1407/2013 privind aplicarea articolelor 107 si 108 din Tratatul privind functionarea Uniunii Europene ajutoarelor de minimis, iar valoarea totala a ajutoarelor de minimis primite pe perioada a 3 ani fiscali de catre un beneficiar nu va depasi plafonul maxim al ajutorului public de 200.000 Euro/ beneficiar.

**10. Indicatori de monitorizare**

- Populația netă din mediul rural care beneficiază de servicii/infrastructuri îmbunătățite - 80.

- Numărul de proiecte ce prevăd măsuri de protecție a mediului - 1.